CELEX: 62018CA0407
Language: sk
Date: 2019-06-26 00:00:00
Title: Vec C-407/18: Rozsudok Súdneho dvora (ôsma komora) z 26. júna 2019 (návrh na začatie prejudiciálneho konania, ktorý podal Višje sodišče v Mariboru — Slovinsko) — Aleš Kuhar, Jožef Kuhar/Addiko Bank d.d. (Návrh na začatie prejudiciálneho konania — Nekalé podmienky v spotrebiteľských zmluvách — Smernica 93/13/EHS — Exekučné konanie týkajúce sa pohľadávky z hypotéky — Priamo vykonateľná notárska zápisnica — Súdne preskúmanie nekalých podmienok — Odklad exekúcie — Nedostatok právomoci sudcu rozhodujúceho o návrhu na nariadenie exekúcie — Ochrana spotrebiteľa — Zásada efektivity — Konformný výklad)

19.8.2019   
            
            
               SK
            
            
               Úradný vestník Európskej únie
            
            
               C 280/8
            
         
      Rozsudok Súdneho dvora (ôsma komora) z 26. júna 2019 (návrh na začatie prejudiciálneho konania, ktorý podal Višje sodišče v Mariboru — Slovinsko) — Aleš Kuhar, Jožef Kuhar/Addiko Bank d.d.
      (Vec C-407/18) (1)
      
      (Návrh na začatie prejudiciálneho konania - Nekalé podmienky v spotrebiteľských zmluvách - Smernica 93/13/EHS - Exekučné konanie týkajúce sa pohľadávky z hypotéky - Priamo vykonateľná notárska zápisnica - Súdne preskúmanie nekalých podmienok - Odklad exekúcie - Nedostatok právomoci sudcu rozhodujúceho o návrhu na nariadenie exekúcie - Ochrana spotrebiteľa - Zásada efektivity - Konformný výklad)
      (2019/C 280/09)
      Jazyk konania: slovinčina
      
         Vnútroštátny súd, ktorý podal návrh na začatie prejudiciálneho konania
      
      Višje sodišče v Mariboru
      
         Účastníci konania pred vnútroštátnym súdom
      
      
         Žalobcovia: Aleš Kuhar, Jožef Kuhar
      
         Žalovaná: Addiko Bank d.d.
      
         Výrok rozsudku
      
      Smernica Rady 93/13/EHS z 5. apríla 1993 o nekalých podmienkach v spotrebiteľských zmluvách sa má s ohľadom na zásadu efektivity vykladať v tom zmysle, že bráni vnútroštátnej právnej úprave, o akú ide vo veci samej, ktorá vnútroštátnemu súdu rozhodujúcemu o návrhu na nariadenie exekúcie na základe zmluvy o hypotekárnom úvere uzavretej medzi predajcom alebo dodávateľom a spotrebiteľom vo forme priamo vykonateľnej notárskej zápisnice, neumožňuje či už na návrh spotrebiteľa alebo bez návrhu preskúmať, či podmienky obsiahnuté v takejto zápisnici nemajú nekalú povahu v zmysle tejto smernice, a z tohto dôvodu odložiť navrhovanú exekúciu.
      
         (1)  Ú. v. EÚ C 294, 20.8.2018.